
Perustamissopimus


	
	Tällä perustamissopimuksella perustamme osakeyhtiön, jonka toiminimi on [X Oy]. Yhtiön toimialana on harjoittaa [toimialaa]. Aputoiminimellä [X] yhtiö harjoittaa toimintaa, joka liittyy [toimintaan] ja [toimintaan]. Yhtiö voi omistaa ja hallita kiinteistöjä ja arvopapereita sekä harjoittaa arvopaperikauppaa ja yhtiön toimialaa tukevaa sijoitus- ja rahoitustoimintaa. 

Yhtiön osakkeiden lukumäärä on [osakkeiden lukumäärä] osaketta.

	
	

	
	Merkitsemme yhtiön osakkeet seuraavasti:

	Yhteensä
	[osakkeiden lukumäärä] osaketta

	
	

	
	Kustakin osakkeesta on maksettava yhtiölle [merkintähinta] euroa. Osakkeet on maksettava viimeistään kahden kuukauden kuluttua tämän perustamissopimuksen allekirjoittamishetkestä.

Hallituksen varsinaisiksi jäseniksi valitaan [nimi], [henkilötunnus] ja [nimi], [henkilötunnus] sekä hallituksen varajäseneksi [nimi], [henkilötunnus].

Hallituksen puheenjohtajaksi valitaan [nimi], [henkilötunnus].

Tilintarkastajaksi valitaan tilintarkastusyhteisö [yhteisön nimi] päävastuullisena tilintarkastajana [nimi].
[Tilintarkastajan valitseminen ei ole pakollista toimintaansa aloittavassa yhtiössä, jollei ole ilmeistä, että siinä täyttyy useampi kuin yksi seuraavista: taseen loppusumma yli 100 000 euroa, liikevaihto yli 200 000 euroa tai palveluksessa keskimäärin yli kolme henkilöä. Tilintarkastaja on kuitenkin aina valittava, jos yhtiön pääasiallinen toimiala on arvopapereiden omistaminen ja hallinta ja sillä on huomattava vaikutusvalta toisessa yrityksessä (tilintarkastuslain 2 luvun 2 §). Jos tilintarkastajaa ei valita, tämä kohta jätetään pois.]

Yhtiön tilikausi on 1.1.–31.12., ja ensimmäinen tilikausi päättyy [pvm]. 
[Ensimmäinen tilikausi ei saa ylittää 18 kuukautta. Ensimmäisen tilikauden ja normaalin tilikauden on päätyttävä samana kalenteripäivänä].

Yhtiöjärjestys on tämän perustamissopimuksen liitteenä.

Yhtiöjärjestys


	Yhtiön toiminimi ja kotipaikka

	
	

	
	Yhtiön toiminimi on [X Oy]. Yhtiön rinnakkaistoiminimi englanniksi on [X Ltd]. Yhtiön rinnakkaistoiminimi ruotsiksi on [X Ab]. Yhtiön aputoiminimi on [X]. Yhtiön kotipaikka on [kotikunta].
[Rinnakkaistoiminimien eli muiden kuin suomenkielisten toiminimien ottaminen yhtiöjärjestykseen ei ole pakollista. Jos yhtiö kuitenkin haluaa käyttää rinnakkaistoiminimeä, se on mainittava yhtiöjärjestyksessä (osakeyhtiölain 2 luvun 3 §), ja se kannattaa ottaa yhtiöjärjestykseen jo yhtiötä perustettaessa, jotta vältytään myöhemmiltä rekisteröintiongelmilta ja -maksuilta. Aputoiminimi ei saa sisältää yhtiömuodosta kertovaa tunnusta (Oy).]

	
	

	Yhtiön toimiala

	
	Yhtiön toimialana on harjoittaa [toimintaa]. Aputoiminimellä [X] yhtiö harjoittaa toimintaa, joka liittyy [toimintaan] ja [toimintaan]. Yhtiö voi omistaa ja hallita kiinteistöjä ja arvopapereita sekä harjoittaa arvopaperikauppaa ja yhtiön toimialaa tukevaa sijoitus- ja rahoitustoimintaa. [Yhtiön toimiala tulee ilmoittaa yhtiöjärjestyksessä. Yhtiön hallitus ei voi päätöksellään muuttaa yhtiön toimialaa. Toimialan muutoksesta päätetään yhtiökokouksessa yhtiöjärjestyksen muuttamisena, ja päätökseen tarvitaan vähintään kaksi kolmasosaa annetuista äänistä ja kokouksessa edustetuista osakkeista (osakeyhtiölain 5 luvun 27 §). Yhtiön toimiala ja sitä kautta yhtiön johdon toimivalta onkin syytä määrittää yhtiöjärjestyksessä yksiselitteisesti.]

	
	

	Hallitus

	
	Yhtiöllä on hallitus, johon kuuluu yhdestä viiteen jäsentä. [Huom. jos hallituksessa on vähemmän kuin kolme jäsentä, sillä on oltava vähintään yksi varajäsen]

	
	

	Toimitusjohtaja

	
	Yhtiöllä [on / voi olla] toimitusjohtaja, jonka valitsee hallitus. [Toimitusjohtajan valitseminen ei ole pakollista. Toimitusjohtaja voidaan valita myös vaikka yhtiöjärjestyksessä ei olisi erillistä määräystä toimitusjohtajasta. Hallitus valitsee toimitusjohtajan.]

	
	

	Arvo-osuusjärjestelmään kuuluminen

	
	

	
	Yhtiön osakkeet [kuuluvat / eivät kuulu] arvo-osuusjärjestelmään. [Arvo-osuusjärjestelmään kuuluminen ei ole pakollista. Jos yhtiössä on kuitenkin useita osakkaita ja yrityksen omistajuuteen kaavaillaan jo lähtökohtaisesti muutoksia tulevaisuudessa, voi olla järkevää viedä yhtiön osakkeet arvopaperikeskuksen (Euroclear Finland Oy) ylläpitämään arvo-osuusjärjestelmään, jotta vältytään turhalta paperisten osakekirjojen antamiselta.]

	
	

	Yhtiön edustaminen

	
	

	
	Yhtiötä edustavat toimitusjohtaja ja hallituksen puheenjohtaja kumpikin yksin sekä hallituksen jäsenet kaksi yhdessä.

Hallitus voi päättää edustamisoikeuksien ja prokuroiden antamisesta.

	
	

	Tilikausi

	
	[bookmark: _GoBack]Yhtiön tilikausi on 1.1.–31.12. [Huom. jos yhtiön tilikausi on sovittu jo perustamissopimuksessa ei siitä ole välttämätöntä ottaa määräystä yhtiöjärjestykseen.]

